**Ministru kabineta rīkojuma projekta**

„**Grozījumi Ministru kabineta 2017.gada 7.februāra rīkojumā Nr.57 „Par valsts budžeta mērķdotācijas sadalījumu 2017.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2017.gada 7.februāra rīkojumā Nr.57 „Par valsts budžeta mērķdotācijas sadalījumu 2017.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības”” (turpmāk – Projekts) sagatavots, pamatojoties uz Ministru kabineta 2017.gada 3.aprīļa rīkojuma Nr.164 „Par Rīgas Pedagoģijas un izglītības vadības akadēmijas likvidāciju” 1.punktu un Ministru kabineta 2015.gada 28.jūlija noteikumu Nr.440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” 17.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 28.jūlija noteikumu Nr.440 „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – MK noteikumi Nr.440) 15.punkts nosaka, ka Latvijas Nacionālajam kultūras centram (turpmāk –Centrs) ir tiesības izvērtēt mērķdotācijas izlietojuma atbilstību MK noteikumu Nr.440 prasībām.**Sieviešu koris „Balta” un deju ansamblis „Pērle”:**Saskaņā ar Ministru kabineta 2017.gada 7.februāra rīkojuma Nr.57 „Par valsts budžeta mērķdotācijas sadalījumu 2017.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – MK rīkojums Nr.57) 1.pielikuma 42.punktu Rīgas Pedagoģijas un izglītības vadības akadēmijas sieviešu korim „Balta” ir apstiprināta mērķdotācija 726 *euro* apmērā un ar 1.pielikuma 74.punktu nodibinājuma „Deju un dziesmu fonds” deju ansamblim „Pērle”, kas ir Rīgas Pedagoģijas un izglītības vadības akadēmijas tautas deju kolektīvs, ir apstiprināta mērķdotācija 726 *euro* apmērā. Ministru kabineta 2017.gada 3.aprīļa rīkojuma Nr.164 „Par Rīgas Pedagoģijas un izglītības vadības akadēmijas likvidāciju” 1.punkts nosaka ar 2017.gada 1.oktobri likvidēt Rīgas Pedagoģijas un izglītības vadības akadēmiju, pievienojot to Latvijas Universitātei. Centrs ir saņēmis Latvijas Universitātes vadības 2017.gada 6.jūnija sēdes Nr.25 protokola izrakstu, kas nosaka Rīgas Pedagoģijas un izglītības vadības akadēmijas sieviešu kora „Balta” un nodibinājuma „Deju un dziesmu fonds” deju ansambļa „Pērle” pārņemšanu. Šo māksliniecisko kolektīvu turpmāko darbības organizāciju un atbalstu uzdots nodrošināt Latvijas Universitātes kultūras, mākslas un jaunrades biedrībai „Juventus”. Līdz ar to Centrs ir izvērtējis un secinājis, ka mērķdotācijas pārskaitīšana pilnā apmērā (1 452 *euro*) uz Rīgas Pedagoģijas un izglītības vadības akadēmijas (726 *euro*) un nodibinājuma „Deju un dziesmu fonds” (726 *euro*) kontu nav atbilstoša normatīvo aktu prasībām. Ņemot vērā iepriekšminēto, nepieciešams veikt grozījumus MK rīkojumā Nr.57 norādot, ka Rīgas Pedagoģijas un izglītības vadības akadēmija ir tiesīga saņemt mērķdotāciju 363 *euro* apmērā un nodibinājums „Deju un dziesmu fonds” ir tiesīgs saņemt mērķdotāciju 545 *euro* apmērā par laika periodu no 2017.gada 1.janvāra līdz 2017.gada 30.septembrim, bet Latvijas Universitātes kultūras, mākslas un izglītības jaunrades biedrība „Juventus” – 363 *euro* apmērā sieviešu kora „Balta” un 181 *euro* apmērā deju ansambļa „Pērle” vadītāju darba samaksai un valsts sociālās apdrošināšanas obligātajām iemaksām par laika periodu no 2017.gada 1.oktobra līdz 2017.gada 31.decembrim. Sieviešu korim „Balta” mērķdotācijas daļa par 2017.gada jūliju – decembri tiks pārskaitīta uz Latvijas Universitātes kultūras, mākslas un izglītības jaunrades biedrību „Juventus”, jo Rīgas Pedagoģijas un izglītības vadības akadēmijas norēķinu konti tiks slēgti 2017.gada septembrī.**Jauktais koris „Fortius”, Tautas deju ansamblis „Liesma”, vidējās paaudzes deju kolektīvs „Oglīte”, senioru vokālais ansamblis „Vitoki” un Vācu kultūras centra vokālais ansamblis „Reiz bija”:**Saskaņā ar MK noteikumu Nr.440 17.punktu mākslinieciskā kolektīva dibinātājs nekavējoties informē Centru par izmaiņām, kas saistītas ar dibinātāja juridiskā statusa maiņu. Centrs ir saņēmis jauktā kora „Fortius”, biedrības „Tautas deju un mūzikas klubs „Liesma””, Baltkrievijas kultūras Latvijas biedrības „Vitoki” un Liepājas biedrības „Vācu kultūras centrs” iesniegumus par dibinātāju maiņu, līdz ar to ir nepieciešams precizēt MK rīkojumā Nr.57 ietverto informāciju. |
| 3. | Projekta izstrādē iesaistītās institūcijas | Kultūras ministrija, Centrs. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Rīgas Pedagoģijas un izglītības vadības augstskolas sieviešu kori „Balta” un deju ansambli „Pērle”, biedrības „Arodbiedrību koordinācijas centrs” jaukto kori „Fortius, biedrības „Deju kolektīvu apvienība „Liesma”” tautas deju ansambli „Liesma” un vidējās paaudzes deju kolektīvu „Oglīte”, Baltkrievijas kultūras Latvijas biedrības „Vitoki” senioru vokālo ansambli „Vitoki” un Liepājas vācu biedrību asociācijas „Vācu nams Liepāja” vācu kultūras centra vokālo ansambli „Reiz bija”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV, V un VI sadaļa – Projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

Jaunkalne-Kapustāne 67228985

Dace.Jaunkalne-Kapustane@lnkc.gov.lv